EkBass/fiwiki-20250220-pages-articles huggingface dataset:
Monika Kinnunen

Monika Ann-Kristin Kinnunen (o.s. Rönnholm, s. 18. tammikuuta 1970 Sulva) on suomalainen keskimatkojen juoksija. Kinnunen voitti 1 500 metrin juoksussa ja 800 metrin juoksussa ulkoradoilla yhteensä kuusi Suomen mestaruutta. Seuratasolla hän edusti mustasaarelaista IF Femmania vuoteen 1997 asti ja sen jälkeen Lahden Ahkeraa. Kinnunen sijoittui 1 500 metrillä kymmenenneksi alle 20-vuotiaiden MM-kilpailuissa 1988. Ateenan MM-kilpailuissa 1997 hän osallistui sekä 800 että 1 500 metrille, joissa molemmissa karsiutui alkuerissä. Kinnunen juoksi mailin sisäratojen Suomen ennätyksen 4.42,53 vuonna 1994 ja 1 500 metrillä alle 23-vuotiaiden sisäratojen Suomen ennätyksen 4.14,37 vuonna 1992. Edellisen rikkoi Sandra Eriksson vuonna 2016 ja jälkimmäisen Nathalie Blomqvist vuonna 2023. Kinnunen meni naimisiin kolmiloikkaaja Janne Kinnusen kanssa 5. lokakuuta 1996. == Saavutukset == ;Ulkoradat *1 500 metrin juoksu **Suomen mestari: 1992, 1993, 1996, 1997 **SM- hopea: 1994, 1995 *800 metrin juoksu **Suomen mestari: 1996, 1997 *3 000 metrin estejuoksu **SM-hopea: 2000 *4×400 metrin viesti **SM-hopea: 1999 **SM- pronssi: 2001 *4×800 metrin viesti **Suomen mestari: 1999 **SM-pronssi: 2001 *Maastojuoksu **joukkuekilpailun SM-pronssi: 1999 ;Sisäradat *800 metrin juoksu **Suomen mestari: 2001 *1 500 metrin juoksu **Suomen mestari: 1992, 2000, 2001 **SM-hopea: 1990, 1991, 1993 **SM-pronssi: 1989 *3 000 metrin juoksu **Suomen mestari: 1992 **SM-hopea: 1991 == Henkilökohtaiset ennätykset == *400 metrin juoksu: 57,02 (1995) *800 metrin juoksu: 2.02,40 (1997) *1 500 metrin juoksu: 4.10,37 (1996) *3 000 metrin juoksu: 9.13,55 (1992) *3 000 metrin estejuoksu: 10.36,20 (2000) == Lähteet == Luokka:Suomalaiset keskimatkojen juoksijat Luokka:Vuonna 1970 syntyneet Luokka:Elävät henkilöt
Antti Potila

Antti Potila (1. marraskuuta 1938 Kokemäki – 25. helmikuuta 2015 HelsinkiKuolinilmoitus Helsingin Sanomissa 15.3.2015) oli suomalainen diplomi- insinööri ja kauppatieteiden maisteri. Hän oli Finnairin pääjohtajana 1987–1998. Sitä ennen hän oli Rauma-Repolan toimitusjohtaja 1984–1987. Antti Potila valmistui diplomi-insinööriksi Teknillisestä korkeakoulusta vuonna 1963 ja kauppatieteiden maisteriksi Helsingin kauppakorkeakoulusta vuonna 1971. Hän työskenteli Asea Ab:n palveluksessa Ruotsissa vuosina 1963–1964, Oy Strömberg Ab:ssa eri tehtävissä vuosina 1964–1978 ja toimitusjohtajana vuosina 1979–1983.Kuka kukin on 1994: henkilötietoja nykypolven suomalaisista, s. 739. Helsinki: Otava, 1994. ISBN 951-1-12833-7. Työnsä ohella Potilalla oli lukuisia luottamustehtäviä. Hän oli muun muassa Orion-yhtymän hallituksen puheenjohtaja, Maailman luonnon säätiön (WWF) Suomen rahaston hallintoneuvoston puheenjohtaja, Uusi Suomi Oy:n, Teollisuuden Voima Oy:n, eläkevakuutusyhtiö Ilmarisen, vakuutusyhtiö Pohjolan ja Kansallis-Osake-Pankin hallintoneuvostojen jäsen sekä Keskuskauppakamarin hallituksen jäsen. Vuosina 1993–1995 Potila oli Kansainvälisen ilmakuljetusliiton (IATA) hallituksen jäsen. Eläkkeelle jäätyään hän edusti Swissairia puolalaisen lentoyhtiö Lotin hallintoneuvostossa vuoteen 2001 asti. Vapaa-ajallaan Potila harrasti ilmailua. Sotilasarvoltaan hän oli reservin luutnantti. == Lähteet == ==Aiheesta muualla== * Antti Potilan muistokirjoitus Helsingin Sanomissa Luokka:Finnairin henkilöstö Luokka:Suomalaiset yritysjohtajat Luokka:Suomalaiset insinöörit Luokka:Vuonna 1938 syntyneet Luokka:Vuonna 2015 kuolleet
Jacques Halland

Jacques Halland (oikealta nimeltään Hieronymus Manfred Fraenkel) on säveltäjä ja sanoittaja, jonka Suomessa tunnetuin levytetty kappale lienee Ann- Christinen laulama Lalaika. ==Aiheesta muualla== * * Jacques Hallandin tuotantoa Luokka:Suomalaiset säveltäjät Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Sx

Sx tarkoittaa seuraavia: * ŝ, teknisten rajoitusten vuoksi kirjoitetaan esperantossa myös sx, latinalainen kirjain * * . ==Katso myös== Aihepiiriin liittyvät myös seuraavat: * Aprilia SX 125, Aprilian moottoripyörämalli * Aprilia SX 50, Aprilian moottoripyörämalli * Commodore SX-64, Commodoren kannettava tietokone * Parallax SX, Ubicomin mikrokontrollerisarja * SX 50 Pro, CPI:n tuotesarja * SX 50 SuperCross, CPI:n tuotesarja * SX Arietis -muuttuja, kuumempi versio Alfa2 Canum Venaticiorum -muuttujasta * SX News, australialainen sanomalehti.
Thomas Cech

Thomas Robert Cech (s. 8. joulukuuta 1947 Chicago) on yhdysvaltalainen biokemisti. Hän sai Nobelin kemianpalkinnon vuonna 1989 RNA:n katalyyttisten ominaisuuksien löytämisestä. Cech jakoi palkinnon Sidney Altmanin kanssa. Cech valmistui filosofian tohtoriksi Kalifornian yliopistosta Berkeleystä vuonna 1975. Samana vuonna hän siirtyi MIT:hen väitöskirjan jälkeisiä eli post doc- opintoja varten. Vuonna 1978 hän siirtyi Coloradon yliopistoon, jossa hän opetti kemiaa ja biokemiaa. Cech toimii edelleen Coloradon yliopistossa biokemian ja kemian professorina. Vuonna 2000 hän seurasi Purnell Choppinia Howard Hughesin lääketieteellisen instituutin presidenttinä. Cechin päätutkimusalue on transkriptio soluissa. Hän tutki kuinka solujen geneettinen koodi siirretään RNA:han. Cech tutki yksisoluisen Tetrahymena thermophila -eläimen jakaantumista ja hän huomasi, että prosessoimaton RNA-molekyyli kykeni jakaantumaan itsestään. Tohtori Cech oli ensimmäinen, joka todisti, että RNA-molekyylit eivät ole pelkästään passiivisia geneettisen informaation kuljettajia, vaan niillä on myös katalyyttisiä ominaisuuksia ja ne voivat osallistua soluissa tapahtuviin reaktioihin. Muun muassa RNA katalysoi RNA:n muodostumista ja proteiinisynteesiä ribosomeissa. RNA:ta sisältäviä entsyymejä kutsutaan ribotsyymeiksi. Lisäksi Cech on tutkinut telomeerejä. Tutkimusryhmineen hän on tutkinut erityisesti telomeraasin rakennetta ja sen toimintaa. Telomeraasin aktiivinen kohta sisältää käänteistranskriptaasia, entsyymiä, jota aiemmin luultiin olevan vain viruksissa. Telomeraasi on biokemiallisesti tärkeä entsyymi, koska se aktivoituu suurimmassa osassa ihmisen syövistä. == Lähteet == Luokka:Nobelin kemianpalkinnon saajat Luokka:Yhdysvaltalaiset biokemistit Luokka:Vuonna 1947 syntyneet Luokka:Elävät henkilöt
Lawrence Johnson

Lawrence Johnson (s. 7. toukokuuta 1974 Norfolk, Virginia) on yhdysvaltalainen seiväshyppääjä. Hän saavutti olympiahopeaa vuoden 2000 kesäolympialaisissa Sydneyssä. Lisäksi hän saavutti kaksi mitalia yleisurheilun sisäratojen maailmanmestaruuskilpailuissa: hopeaa vuonna 1997 ja kultaa vuonna 2001. Hänen ennätyksensä ulkoradoilla on 598 cm ja sisäradoilla 596 cm. ==Aiheesta muualla== * Luokka:Yhdysvaltalaiset olympiamitalistit Luokka:Yhdysvaltalaiset seiväshyppääjät Luokka:Vuonna 1974 syntyneet Luokka:Elävät henkilöt
Satu Huber

Satu Maaria Annika Huber (o.s. Laitinen, s. 7. marraskuuta 1958 Helsinki) on suomalainen finanssijohtaja, joka toimi työeläkevakuutusyhtiö Elon toimitusjohtajana 1. kesäkuuta 2015 – 16. maaliskuuta 2021. Aiemmin Huber työskenteli Elon edeltäjäyhtiön Eläke-Tapiolan/LähiTapiola Eläkeyhtiön toimitusjohtajana elokuusta 2008 lähtien ja Elon varatoimitusjohtajana 1. tammikuuta 2014 lähtien. ==Elämä== Huber valmistui Helsingin ruotsinkielisestä kauppakorkeakoulusta vuodenvaihteessa 1981–1982 ja meni Citibankin palvelukseen. Nordean (Yhdyspankin, Meritan) palveluksessa hän oli sen jälkeen yksitoista vuotta ja Valtiokonttorissa rahoitusyksiköstä vastaavana johtajana 1997–2006 yhdeksän vuotta. Valtiokonttorissa Huberin johtama Rahoitustoimiala vastasi Suomen valtion velanotosta ja kassanhallinnasta, valtion muiden organisaatioiden myöntämien lainojen, korkotukien ja valtiontakauksien hallinnoinnista sekä hallinnoi perillisittä kuolleiden henkilöiden kuolinpesiä. Vuosina 2007–2008 Huber työskenteli Finanssialan Keskusliiton ensimmäisenä toimitusjohtajana, jonka tehtävänä oli fuusioida Suomen Pankkiyhdistys, Suomen Vakuutusyhtiöiden keskusliitto ja Finanssityönantajat ry, jotka yhdistyivät Finanssialan Keskusliitoksi. Huber toimii Työeläkevakuuttajat Telan puheenjohtajana. Hän on myös Elinkeinoelämän valtuuskunta EVAn ja Elinkeinoelämän tutkimuslaitos ETLAn hallitusten jäsen, Trilateral Commissionin jäsen ja Strategic Committee of Agence France Tresorin jäsen. Aiemmin hän on ollut muun muassa YIT:n hallituksen ja tarkastusvaliokunnan jäsen 9 vuoden ajan , ruotsalaisen Ahlsell AB:n hallituksen ja tarkastusvaliokunnan jäsen sekä Metso Oyj:n, Boliden Ab:n, HEX Oyj:n ja Suomen Teollisuussijoitus Oy:n hallitusten jäsen. Suomen kulttuurirahaston eri luottamustehtävissä Huber on toiminut vuosina 2000–2018. Finnairin hallituksesta Huber joutui lähtemään ns. stay-bonuksista nousseen kohun jälkeen vuonna 2012. Huber on saanut Suomen Valkoisen Ruusun komentajamerkin 6.12.2018 ja Puolustusvoimien sotilasansiomitalin 4.6.2014. Marraskuussa 2014 Finanssivalvonta antoi moitteita Satu Huberin toiminnasta Eläke-Tapiolan johdossa Eläke-Fennian ja LähiTapiola Eläkeyhtiön sulautuessa eläkeyhtiö Eloksi. Fivan mukaan Huberin toiminta ei vastannut huolellisuudeltaan ja luotettavuudeltaan sitä, mitä lakisääteistä eläkevakuutusliikettä hoitavan työeläkevakuutusyhtiön johdolta olisi voinut odottaa. Huberin isä Paavo Laitinen oli diplomaattiuran jälkeen 1970–1980-luvulla Suomen Yhdyspankin (SYP) varatoimitusjohtaja. Huberin äiti on Raili Laitinen. Hänen isoisänsä oli kenttäpiispa Toivo Laitinen. Hänen veljensä Jussi Laitinen on toiminut Aktia Pankin toimitusjohtajana vuosina 2008-2017 ja tammikuusta 2018 lähtien Sigrid Juséliuksen säätiön toimitusjohtajana. Isän diplomaattiuran vuoksi Laitisen perheen lapset viettivät lapsuutensa ulkomailla. Huber on naimisissa asianajaja Thomas Huberin kanssa, ja heillä on kolme poikaa. ==Lähteet== *Suomen Kuvalehti 39/1998 (Hän) *Talouselämä-lehti *CV 2007 pdf ===Viitteet=== Luokka:Suomalaiset yritysjohtajat Luokka:Vuonna 1958 syntyneet Luokka:Elävät henkilöt
Igor Potapovitš

Igor Potapovitš (s. 6. syyskuuta 1967 Almaty, Kazakstanin SNT, Neuvostoliitto) on entinen kazakstanilainen seiväshyppääjä. Potapovitš voitti nuorten maailmanmestaruuden 1986 ja yleisurheilun maailmancupin 1992. Hän sijoittui toiseksi vuoden 1995 yleisurheilun sisäratojen maailmanmestaruuskilpailuissa ja voitti mestaruuden vuonna 1997. Aasian kisoissa hän voitti kultaa vuosina 1994 ja 1998. Aasian mestaruuskilpailuissa hän sai hopeaa 1993 ja kultaa 1998. Vuoden 1996 kesäolympialaisissa Atlantassa hän sijoittui neljänneksi. Potapovitš hyppäsi ulkorataennätyksensä 592 cm vuonna 1992. Itsenäistä Kazakstania edustaessaan hän hyppäsi heinäkuussa 1996 voimassa olevan Aasian ennätyksen 590 cm. Hänen nimissään on myös sisäratojen Aasian ennätys 592 cm helmikuulta 1998. ==Lähteet== Luokka:Kazakstanilaiset seiväshyppääjät Luokka:Vuonna 1967 syntyneet Luokka:Elävät henkilöt
Verilippu

Verilippu () oli punavalkomusta hakaristilippu, jota kansallissosialistit kantoivat epäonnistuneessa Münchenin oluttupavallankaappausyrityksessä 9. marraskuuta 1923. Lipusta tuli kansallissosialisteille eräänlainen pyhäinjäännös, koska se oli tahrautunut surmansa saaneen Andreas Bauriedlin vereen Feldherrnhallen edustalla poliisien tulittaessa kansallissosialisteja. Verilipulla oli tärkeä osa Nürnbergin puoluepäivien seremoniassa, jossa vihittiin puolueen uudet liput käyttöön. Tämä tapahtui koskettamalla niitä alkuperäisellä lipulla. Jakob Grimminger oli ainoa, jolla oli oikeus kantaa lippua. Lippu nähtiin viimeisen kerran julkisesti Volkssturm- kodinturvajoukkojen perustamiskatselmuksessa lokakuussa 1944, ja sen lopullinen kohtalo on tuntematon. ==Lähteet== * Luokka:Kansallissosialismi Luokka:Liput Luokka:Kadonneet esineet
Władysław Kozakiewicz

Władysław Kozakiewicz (s. 8. joulukuuta 1953, Šalčininkai, Liettua) on entinen puolalainen seiväshyppääjä. Hän paransi seiväshypyn maailmanennätystä kahdesti, voitti sisäratojen Euroopan-mestaruuden kahdesti vuosina 1977 ja 1979, Puolan mestaruuden yhteensä 10 kertaa sekä olympiakultaa vuoden 1980 kesäolympialaisissa Moskovassa. Kozakiewicz saavutti Rooman EM-kilpailuissa 1974 hopeaa tuloksella 535 cm.Siukonen & Ahola, s. 122 Montréalin 1976 kesäolympialaisissa hän sijoittui 11:nneksi tuloksella 525 cm.Kluge, s. 470 Prahan EM-kilpailuissa 1978 hän oli neljäs samalla tuloksella 545 cm pronssimitalisti Rauli Pudaksen kanssa.Siukonen & Ahola, s. 136 Toukokuussa 1980 hän teki Milanossa maailmanennätyksen 572 cm mutta menetti ennätyksen vajaat kolme viikkoa myöhemmin ranskalaiselle Thierry Vigneronille.Butler, s. 469 Moskovan olympialaisissa yleisö kannusti Neuvostoliittolaista hyppääjää Konstantin Volkovia ja vihelsi Kozakiewiczin suorituksen aikana. Kultamitalin varmistumisen jälkeen Kozakiewicz teki kyynärpäällään eleen kohti yleisöä. Hän jatkoi hyppäämistä ja paransi maailmanennätyksen lukemiin 578 cm.Kluge, s. 697 Tapahtuneesta otetut valokuvat kiersivät ympäri maailmaa, pois lukien Neuvostoliiton. Neuvostoliiton Puolan-suurlähettiläs vaati Kozakiewicziä palauttamaan mitalin. Puolan hallituksen virallinen kanta asiaan oli, että kyseessä oli rasituksen aiheuttama tahdosta riippumaton lihaskouristus. Helsingin MM-kilpailuissa 1983 Kozakiewicz sijoittui kahdeksanneksi tuloksella 540 cm.Butler, s. 102 Hän loikkasi Länsi-Saksaan vuonna 1985, sai maan kansalaisuuden ja voitti kolmesti Länsi-Saksan mestaruuden sekä teki kahdesti maan ennätyksen (568 ja 570 cm).Kluge, s. 815 Sisäratojen EM-kilpailuissa Kozakiewicz saavutti pronssia Katowicessa 1975 tuloksella 530 cm, voitti kultaa San Sebastiánissa 1977 tuloksella 551 cm ja Wienissä 1979 tuloksella 558 cm sekä saavutti vielä pronssia Milanossa 1982 tuloksella 560 cm. Milanossa 1978 hän sijoittui viidenneksi tuloksella 540 cm ja Sindelfingenissä 1980 neljänneksi tuloksella 550 cm.EAA, s. 124–131 Kozakiewicz voitti universiadeissa kultaa Sofiassa 1977 tuloksella 555 cm ja Méxicossa 1979 tuloksella 560 cm.Butler, s. 272, 273 == Lähteet == * * * * === Viitteet === Luokka:Puolalaiset olympiavoittajat Luokka:Puolalaiset seiväshyppääjät Luokka:Vuonna 1953 syntyneet Luokka:Elävät henkilöt
Markku Hyvärinen

Markku Hyvärinen on muun muassa seuraavien henkilöiden nimi: * Markku Hyvärinen (1943–2021), jalkapalloilija * Markku Hyvärinen, SDP:n puoluesihteeri, Eläke-Sammon toimitusjohtaja ja Varma-Sammon, sittemmin Varman, varatoimitusjohtaja * Markku Hyvärinen, tanssija
Anthony Dawson

Anthony Dawson (18. lokakuuta 1916 Edinburgh, Skotlanti – 8. tammikuuta 1992 Sussex, Englanti) oli skotlantilainen näyttelijä. Hän näytteli elokuvassa ensimmäisen kerran vuonna 1943. 1960-luvulla hän näytteli Pyhimys-sarjassa Floyd Vosperia. Hän esiintyi myös kolmessa James Bond -elokuvassa. Salainen agentti 007 ja tohtori No -elokuvassa hän esitti professori Dentiä ja elokuvissa Salainen agentti 007 Istanbulissa ja Pallosalama hän esitti Ernst Stavro Blofeldia. Hänen kasvojaan ei kuitenkaan näytetty kummassakaan eikä hän esiintynyt omalla äänellään, vaan Blofeldin äänenä oli tuolloin Eric Pohlmann. Luokka:Skotlantilaiset näyttelijät Luokka:Vuonna 1916 syntyneet Luokka:Vuonna 1992 kuolleet
Canadian Airlines

Canadian Airlines International (ransk. Lignes aériennes Canadien International ) oli vuosien 1987–2001 välisenä aikana Kanadan toiseksi suurin lentoyhtiö Air Canadan jälkeen. 27. maaliskuuta 1987 Canadian Pacific Airlines, Eastern Provincial Airways, Nordair ja Pacific Western Airlines yhdistyivät muodostaakseen Canadian Airlinesin. Yhtiö teki yhteistyökumppaneineen lentoja 108 kohteeseen Kanadassa, 101 kohteeseen Yhdysvalloissa, seitsemään kohteeseen Aasiassa, 11 kohteeseen Euroopassa, viiteen kohteeseen eteläisellä Tyynellämerellä ja yhdeksään kohteeseen Etelä- Amerikassa. Yhtiön tytäryhtiö oli Canadian Airlines International Ltd, johon emoyhtiöllä oli 75 prosentin omistusosuus. Oneworld-allianssin perustamisessa Canadian Airlines oli perustajajäsenenä yhdessä American Airlinesin ja British Airwaysin kanssa. Air Canada osti Canadian Airlinesin vuonna 2000. Yhdistyminen kilpailevaan allianssiin kuuluneeseen Air Canadaan johti Canadian Airlinesin eroon Oneworldista. Myös American Airlines oli kiinnostunut ostamisesta, sillä se omisti yhtiöstä jo enimmäisosuuden eli 25 prosenttia. American Airlines myi myöhemmin koko osuutensa yhtiöstä. ==Lähteet== Luokka:Entiset kanadalaiset lentoyhtiöt
Cathay Dragon

Hong Kong Dragon Airlines Limited eli Cathay Dragon () on hongkongilainen lentoyhtiö. Yhtiö on perustettu 1985 ja sen pääkonttori on Hongkongissa. Syyskuun 28. päivästä 2006 lähtien yhtiö on toiminut Hongkongin suurimman lentoyhtiön, Cathay Pacificin tytäryhtiönä. Sen nimi oli 21. marraskuuta 2016 saakka Dragonair. Cathay Dragon keskittyy Tyynenmeren alueen henkilö- ja rahtilentoliikenteeseen ja toimii erityisesti Kiinan markkinoilla. Se on osa Oneworld-lentoyhtiöallianssia. ==Lähteet== ==Aiheesta muualla== Luokka:Hongkongilaiset lentoyhtiöt Luokka:Oneworld
Ari-Pekka Selin

Ari-Pekka Untamo Selinhttps://verokone.hs.fi/henkilo/1963Selin%20Ari- Pekka%20Untamo (s. 17. toukokuuta 1963 Pori) on suomalainen jääkiekkovalmentaja ja entinen pelaaja. == Ura == === Pelaajana === Selin ei noussut urallaan kertaakaan pelaajana jääkiekon SM-liigaan. Hän pelasi Ässien juniorijoukkueissa aina edustusjoukkueen kynnykselle, mutta ei mahtunut liigajoukkueen kokoonpanoon. Vuonna 1984 Selin siirtyi I-divisioonaan Peliittoihin, jossa hän pelasi kaksi kautta, minkä jälkeen hän siirtyi vuodeksi Ruotsin toiseksi korkeimmalle sarjatasolle Kiirunaan. Suomeen palattuaan Selinin uusi seura oli SaPKo, jossa hän pelasi sekä I- että II- divisioonaa. Pelaajauransa Selin lopetti keväällä 1992. === Valmentajana === Lopetettuaan pelaajauransa Selin siirtyi valmennustehtäviin SaPKon kakkosvalmentajaksi. Vuodet 1993–1995 Selin toimi SaPKon A-juniorijoukkueessa päävalmentajana ja vuodet 1995–1999 SaPKon edustusjoukkueessa. Savonlinnan aikanaan Selin suoritti myös Jääkiekkoliiton ammattivalmentajakurssin. Syksyllä 1999 hän aloitti SM-liigan Ilveksen kakkosvalmentajana Heikki Mälkiän apulaisena. Kaudeksi 2001–2002 Selin nostettiin Ilveksen päävalmentajaksi. Hän valmensi Ilvestä hieman runsaan vuoden, sillä hän sai potkut lokakuussa 2002 kesken kauden 2002–2003 Ilveksen huonon menestyksen vuoksi . Vuonna 2003 Selin palasi SaPKon päävalmentajaksi Suomi-sarjaan. Vuonna 2005 hänet palkattiin Saimaan Pallon valmentajaksi Ilveksestä tutun Heikki Mälkiän apulaiseksi . Kesken kauden 2007–2008 Selinistä tuli SaiPan päävalmentaja Mälkiän jätettyä tehtävänsä. Selin jatkoi työssä kevääseen 2012 asti. Keväällä 2012 Selin vahvisti kahden vuoden sopimuksen Hämeenlinnan Pallokerhon kanssa. Selin valmensi HPK:ta lopulta vain yhden kauden, sillä hän siirtyi kesällä 2013 valmentamaan KHL-joukkue Barys Astanaa. MTV3 uutisoi 30. tammikuuta 2015, että TPS on tehnyt Selinin kanssa 2+1 mallisen sopimuksen. Selin jätti TPS:n kauden 2016–2017 päätteeksi. Helsingin IFK ilmoitti 8. elokuuta 2017 tehneensä kaksivuotisen sopimuksen Selinin kanssa. HIFK irtisanoi Selinin sopimuksen tammikuussa 2019. Liigakaudesta 2019–2020 kauteen 2021–2022 (23. marraskuuta 2021 asti) Selin valmensi Porin Ässiä. Selin oli maajoukkueen apuvalmentaja, kun Suomi voitti kultaa talviolympialaisissa 2022 ja Jääkiekon maailmanmestaruuskilpailuissa 2022. == Lähteet == Luokka:Suomalaiset jääkiekkovalmentajat Luokka:Vuonna 1963 syntyneet Luokka:Elävät henkilöt
Ultimate Kylie

Ultimate Kylie on Kylie Minoguen kolmas kokoelmalevy, joka on julkaistu vuonna 2004. Albumi sisältää kappaleita hänen yhdeksältä siihenastiselta studioalbumiltaan ja kaksi uutta kappaletta, "I Believe in You" ja "Giving You Up". == Kappaleet == ;CD 1 # "Better the Devil You Know" – 3:54 # "The Loco- Motion" (7" Mix) – 3:14 # "I Should Be So Lucky" – 3:24 # "Step Back in Time" – 3:05 # "Shocked" – 3:09 # "What Do I Have to Do" (7" Mix) – 3:33 # "Wouldn't Change a Thing" – 3:17 # "Hand on Your Heart" – 3:51 # "Especially for You" (feat. Jason Donovan) – 3:58 # "Got to Be Certain" – 3:17 # "Je Ne Sais Pas Pourquoi" – 4:01 # "Give Me Just a Little More Time" – 3:08 # "Never Too Late" – 3:21 # "Tears on My Pillow" – 2:28 # "Celebration" – 3:57 ;CD 2 # "I Believe in You" – 3:21 # "Can't Get You Out of My Head" – 3:49 # "Love at First Sight" – 3:57 # "Slow" – 3:15 # "On a Night Like This" – 3:31 # "Spinning Around" – 3:27 # "Kids" – 4:20 # "Confide in Me" – 4:26 # "In Your Eyes" – 3:18 # "Please Stay" – 4:08 # "Red Blooded Woman" – 4:19 # "Giving You Up" – 3:31 # "Chocolate" (Radio Edit) – 4:01 # "Come into My World" (Radio Edit) – 4:07 # "Put Yourself in My Place" – 4:11 # "Did It Again" – 4:14 # "Breathe" – 3:38 # "Where the Wild Roses Grow" (feat. Nick Cave) – 3:57 == Aiheesta muualla == *Kylie Minoguen virallinen sivusto Luokka:Vuoden 2004 kokoelma-albumit Luokka:Kylie Minoguen albumit
Mikrokefalia

Mikrokefalia eli pienipäisyys on oire, joka saa ihmisen pään jäämään selvästi normaalia pienemmäksi: aikuisen mikrokefaalikon pään ympärysmitta on tyypillisesti alle 42 senttimetriä. Mikrokefalia aiheuttaa usein myös älyllisen jälkeenjääneisyyden. Geneettinen eli primaarinen pienipäisyys on peittyvästi periytyvä ominaisuus: se ilmenee vain lapsessa, joka on saanut siihen liittyvän geenivirheen molemmilta vanhemmiltaan. Mikrokefaliaa aiheuttavia geenivaurioita on löydetty monista kromosomeista. Mikrokefaliataipumus liittyy muun muassa Rettin oireyhtymään, Beckwith–Wiedemannin oireyhtymään, Aicardin oireyhtymään, Nijmegenin murtumaoireyhtymään ja Norrien tautiin. Mikrokefalia voi kehittyä myös sikiökaudella tai synnytyksen yhteydessä aiheutuneesta aivovauriosta (sekundaarinen mikrokefalia), jolloin kallon muoto on usein epäsymmetrinen. Pienipäisyyttä aiheuttava sikiökauden aivovaurio voi johtua sikiön sairastamasta synnynnäisestä vihurirokko-oireyhtymästä, jonka syynä on äidin alkuraskauden aikana saama vihurirokkotartunta. Myös zikaviruksen tiedetään aiheuttavan pienipäisyyteen johtavia sikiövaurioita. Mikrokefaliaa voi aiheuttaa myös äidin raskauden aikainen aliravitsemus tai toksoplasmoositartuntahttps://www.tays.fi/fi- FI/Ohjeet/Hoitoohjeet/Raskaus_ja_synnytys_hoitoohjeet/Raskaudenaikaiset_infektiot(13462) Pakistanin rottaihmiset sairastavat mikrokefaliaa. == Lähteet == == Aiheesta muualla == Luokka:Perinnölliset sairaudet Luokka:Kehitysvammaisuus Luokka:Synnynnäiset epämuodostumat
Pikkujättiläinen

Pikkujättiläinen tai Pikku jättiläinen tarkoittaa seuraavia: * WSOY:n yksiosaisten tietokirjojen sarja, johon kuuluvat muiden muassa: ** ** ** ** ** ** ** ** ** **Ristoja, Thomas ja Aulikki: Shakki: perusteet, strategia, taktiikka WSOY 1995 ISBN 951-0-20505-2 Sarja: WSOY-pikkujättiläinen ** ** ** ** *Pikkujättiläinen, Aku Ankan taskukirja numero 284.
Rööperi (elokuva)

Rööperi on Aleksi Mäkelän ohjaama elokuva, joka perustuu Harri Nykäsen ja Tom Sjöbergin haastatteluromaaniin Rööperi – rikoksen vuodet 1955–2005. Marko Leino on sovittanut kirjan elokuvaksi. Elokuva kertoo Helsingin Punavuoressa asuvien ammattirikollisten elämästä vuosina 1966–1979. Kuvaukset aloitettiin talvikuvauksilla 11. maaliskuuta 2008. Kuvaukset päättyivät 18. heinäkuuta ja ne kestivät yhteensä 40 päivää. Elokuvassa näyttelevät muun muassa Samuli Edelmann, Peter Franzén, Pihla Viitala, Kari Hietalahti, Juha Veijonen ja Jasper Pääkkönen. Elokuvan tapahtumat sijoittuvat Helsingin Punavuoreen. Elokuvan tuotannosta vastasivat Jukka Helle ja Markus Selin / Solar Films. Elokuva tuli ensi-iltaan 9. tammikuuta 2009. Elokuvan DVD- ja Blu-ray-versio julkaistiin 23. lokakuuta 2009. Blu-ray-levyllä on mukana myös raakaleikattu ohjaajan versio. == Rooleissa == == Tuotantotiedot == Ohjaus: Aleksi Mäkelä Käsikirjoitus: Marko Leino Alkuperäisromaani: Harri Nykänen ja Tom Sjöberg Musiikki: Kalle Chydenius Puvustus: Tiina Kaukanen Maskeeraus: Riikka Virtanen Lavastus: Pirjo Rossi Äänisuunnittelu: Jyrki Rahkonen Leikkaus: Kimmo Taavila Kuvaus: Pini Hellstedt F.S.C. Apulaisohjaaja: Jouni Mutanen Tuotantopäällikkö: Sirkka Rautiainen Tuotanto: Markus Selin ja Jukka Helle Tuotantoyhtiö: Solar Films Inc. Oy Elokuvan levitys: Nordisk Film Theatrical Distribution Oy Kuvaukset: Maaliskuu ja kesä-heinäkuu 2008 Ensi-ilta: 9.1.2009 Tuotantobudjetti: 1 700 000 € Elokuvasäätiön tuki: 650 000 € Rahoittava TV- yhtiö: MTV3 == TV-esitykset == Päivämäärä Kanava Katsojamäärä 14.11.2011 Sub 31.1.2015 Sub 19.10.2015 Sub 23.10.2017 Sub 113 000 19.1.2025 Sub == Lähteet == == Aiheesta muualla == * Solar Filmsin Rööperi-tietosivusto * Nordisk Filmin Rööperi-tietosivu * Suomen elokuvasäätiön Rööperi-tietosivu Luokka:Vuoden 2009 suomalaiset elokuvat Luokka:Suomalaiset rikoselokuvat Luokka:Aleksi Mäkelän ohjaamat elokuvat Luokka:Jussi-palkitut elokuvat Luokka:Solar Filmsin elokuvat
Hopeinen kuu

Hopeinen kuu voi tarkoittaa ainakin seuraavia: * ”Hopeinen kuu”, yksi Olavi Virran kuuluisimmista kappaleista * Hopeinen kuu, Aku Ankan taskukirja -albumi vuodelta 2000 * Hopeinen kuu, Beatfools-yhtyeen albumi vuodelta 1988.
Pikku jättiläinen

Pikku jättiläinen: tietokirja nuorisolle, muistikirja aikuisille ja ohjekirja itseopiskelijoille on Yrjö Karilaan laatima ja WSOY:n vuonna 1924 julkaisema tietokirja, joka sisältää yleistietoa ja ohjeita erilaisista aiheista. Teos saavutti Suomessa aikanaan valtavan suosion ja sitä on kutsuttu ”kaikkien aikojen suomalaiseksi tietokirjaksi”. WSOY on julkaissut 1940-luvulta alkaen Karilaan teoksen mukaan nimettyjä Pikkujättiläinen-tietokirjoja eri aihepiireistä, kuten urheilusta ja historiasta.Joel Kuortti & Jukka-Pekka Pietiäinen: 100 merkittävää suomalaista tietokirjaa – Abckiriasta Mustaan orkideaan, s. 64–65, 76. Paasilinna, Helsinki 2014. Pikku jättiläisen tunnetussa kansikuvassa Atlas kannattelee harteillaan Maapalloa. Karilas sai idean teokseen Yhdysvalloissa ilmestyneestä The Little Giant -nimisestä kirjasta. Pikku jättiläinen alkaa ajanlaskun kuvauksesta ja käy sen jälkeen läpi kaikki keskeiset tieteen- ja tiedonalat. Havainnolliseksi tarkoitetusta kirjasta löytyvät niin lippusalon pystytysohjeet kuin shakkipelin säännöt. Vuonna 1924 ilmestyneessä ensimmäisessä painoksessa oli 952 sivua, mutta Karilas täydensi ja laajensi kirjaa jokaiseen uuteen painokseen. Vuonna 1964 ilmestynyt 19. painos oli paisunut jo 1 449-sivuiseksi. Pikku jättiläisen eri laitoksia painettiin yhteensä 300 000 kappaletta. Uskollisille lukijoille perustettiin vuonna 1937 Pikku Jättiläisen Kerho, johon liittyi yli 15 000 jäsentä. Vuonna 1985 WSOY julkaisi alkuperäistä ideaa noudattaneen Uuden pikkujättiläisen, josta otettiin vuoteen 1991 mennessä kymmenen painosta. ==Lähteet== Luokka:Suomalaiset tietokirjat Luokka:Vuoden 1924 kirjat Luokka:Yleiset tietoteokset
Star Trek – sukupolvet

Star Trek – sukupolvet (Star Trek: Generations) on David Carsonin ohjaama seitsemäs Star Trek -elokuva vuodelta 1994. == Lähteet == == Aiheesta muualla == * Luokka:Star Trek -elokuvat Luokka:Vuoden 1994 yhdysvaltalaiset elokuvat Luokka:Elokuvat aikamatkustuksesta
Hjalmar Åberg

thumb|250px|Åbergin suunnittelema Kemin lyseo valmistui vuonna 1930. Georg Hjalmar Åberg (15. lokakuuta 1870 Tammisaari – 8. elokuuta 1935 Viipuri) oli suomalainen arkkitehti, joka on tullut tunnetuksi erityisesti yleisten rakennusten ylihallituksessa 1920- ja 1930-luvulla suunnittelemistaan koulurakennuksista. Åberg valmistui arkkitehdiksi Suomen polyteknillisestä opistosta vuonna 1891 ja teki tavan mukaan myös opintomatkoja moniin Euroopan maihin. Valmistumisensa jälkeen meni arkkitehdiksi yleisten rakennusten ylihallitukseen. Hänet nimitettiin ensimmäiseksi arkkitehdiksi vuonna 1919. Kun vuonna 1921 myös sotilasrakennukset siirrettiin ylihallituksen vastuulle, Åberg sai ne erikoisalakseen. Magnus Schjerfbeckin siirryttyä eläkkeelle vuonna 1926 Åbergin vastuulle tuli koulurakennusten suunnitteleminen. Monet valtion oppikoulut eli lyseot ovat Åbergin suunnittelemia, esimerkkeinä Kemin lyseo, Lahden lyseo ja Tampereen lyseo. == Hjalmar Åbergin suunnittelemia rakennuksia == * Sörnäisten kruununmakasiini – 1892 * Lahden kartano – 1897–1898 * Tampereen kauppahalli – 1901 * Lahden lyseo – 1928 * Kemin lyseo – 1930 * Tampereen lyseo – 1935 (yhdessä Atte Willbergin kanssa) * Käkisalmen yhteislyseo – 1935 (yhdessä Yrjö Sadeniemen kanssa)Suomen uudenaikaisin lyseotalo valmistunut Käkisalmeen. Käkisalmen Sanomat 27.8.1935, s. 2. (Kansalliskirjaston digitaaliset aineistot.) == Lähteet == == Aiheesta muualla == * Luokka:Suomalaiset arkkitehdit Luokka:Vuonna 1870 syntyneet Luokka:Vuonna 1935 kuolleet
For the Revolution

__NOTOC__ For The Revolution on Kalmahin viides studioalbumi, joka ilmestyi 23. huhtikuuta 2008. Itse yhtye arvelee albumin olevan heidän parhaansa tähän mennessä. Levyn kappaleita ovat säveltäneet Antti Kokko ja Pekka Kokko. Levyn julkaisi Spinefarm Records. Albumi äänitettiin kemiläisellä Tico Tico Studiolla, ja tuottajana oli Ahti Kortelainen. Albumi masteroitiin Ruotsissa, Cutting Roomissa. Äänite on seuraaja Kalmahin vuonna 2006 julkaisemalle The Black Waltz -albumille. Albumi ylsi Suomen virallisen listan sijalle 17. == Kappaleet == # # # # # # # # # == Kokoonpano == * Pekka Kokko – laulu, kitara * Antti Kokko – kitara * Timo Lehtinen – basso * Janne Kusmin – rummut * Marco Sneck – kosketinsoitin == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic (Emeritus review) == Lähteet == == Aiheesta muualla == * * Luokka:Kalmahin albumit Luokka:Vuoden 2008 albumit
Star Trek VI – Tuntematon maa

Star Trek VI – Tuntematon maa (Star Trek VI: The Undiscovered Country) on kuudes Star Trek -elokuva ja viimeinen kokonaan vanhalla TOS-miehityksellä tehty. Elokuva on omistettu sitä tehtäessä vakavasti sairaana olleelle ja kolme päivää esikatselun jälkeen kuolleelle Gene Roddenberrylle. Elokuvan tarina on myös elokuvan päätuottajana toimineen Leonard Nimoyn tekemä. == Lähteet == Luokka:Vuoden 1991 yhdysvaltalaiset elokuvat Luokka:Star Trek -elokuvat
Cobra (vuoristorata)

Cobra on vuoristorata Etelä-Pohjanmaalla Kauhavan Alahärmässä Power Park -monitoimipuistossa. Se on puiston ensimmäinen vuoristorata, jossa matkustajat kääntyvät ylösalaisin. Se on Suomen ainoa vuoristorata, joka tekee korkkiruuvit ja voltit myös peruuttaen. Laite nousi puistoon vuonna 2005 ja sen on valmistanut hollantilainen Vekoma. Vaunujen nopeus on noin 75 km/h, ja radan pituus on 286 metriä ja korkeus 35,5 metriä. == Aiheesta muualla == *Powerparkin internet-sivut *Cobra-artikkeli rcdb.com-sivustolla Luokka:Vuoristoradat
Juhana Helmenkalastaja

Juhana Helmenkalastaja (alkujaan Mikko Juhana Närhi, s. 1975 Turku) on suomalainen julkisuuden henkilö, vähittäiskaupan ja palvelualan kouluttaja sekä myynti- ja asiakaspalveluvalmentaja. LinkedIn-profiilinsa mukaan hän on kouluttanut yli 25 000 vähittäiskaupan, palvelualan ja myynnin ammattilaista. Hän on toiminut Turo Tailor -yhtiön kouluttajana vuoden 2009 alkuun ja vastannut Stockmannin ja Sokoksen kaltaisille asiakasyrityksille suunnatuista tuote-, asiakaspalvelu- ja myyntikoulutuksista. Lisäksi Helmenkalastaja on työskennellyt yritysvalmennuskeskus Start Now'ssa.Taloussanomat Helmenkalastaja kävi koulua Valtimolla. Hän muutti sukunimensä Helmenkalastajaksi vuonna 1997 ja on rekisteröinyt sen tavaramerkiksi. Helmenkalastaja osallistui Jari Sarasvuon juontamaan tosi-tv-sarja Diilin suomalaiseen versioon vuonna 2005. Hän nousi ohjelman ansiosta julkisuuteen, vaikka ei voittanutkaan. Hän esiintyi vuonna 2005 lukuisissa televisio- ohjelmissa, muun muassa ohjelmissa Ruben & Joonas, W-tyyli, Hyppönen Enbuske Experience, Uutisvuoto, Se on siinä ja Kymppitonni. MTV3:n mukaan Helmenkalastaja sekä ihastutti että vihastutti ja hänen persoonansa herätti tunteita kansalaisten keskuudessa. Mediatutkija Veijo Hietala vertasi Helmenkalastaja-ilmiötä jopa Marilyn Monroeen. Elokuussa 2009 Helmenkalastaja kertoi vetäytyneensä eläkkeelle. Toukokuussa 2011 hän voitti Trondheimissa Norjassa pidetyissä World Beard and Moustache Championships -kilpailussa Dali- viiksien maailmanmestaruuden. Helmenkalastaja osallistui uudelleen televisiosarja Diiliin kaudella 2013. Tuolloin julkisuuden henkilöt kilpailivat Hjallis Harkimon johdolla.Iltalehti: Diili-kilpailijan verot ulosotossa Helmenkalastaja oli mukana Nelonen-kanavan Selviytyjät Suomi -tosi- tv-sarjassa vuonna 2018. == Lähteet == ==Aiheesta muualla== * Helmenkalastaja Oy * * Juhana Helmenkalastaja LinkedIn -profiili Luokka:Suomalaiset julkisuuden henkilöt Luokka:Elävät henkilöt Luokka:Vuonna 1975 syntyneet
John C. Frémont

John Charles Frémont (21. tammikuuta 1813 Savannah, Georgia – 13. heinäkuuta 1890 New York) oli yhdysvaltalainen sotilasupseeri, unionin kenraali Yhdysvaltain sisällissodassa ja ensimmäinen presidenttiehdokas republikaanipuolueessa sekä ensimmäinen suuren puolueen ehdokas, joka vastusti ohjelmassaan orjuutta. Hän valmistui College of Charlestonista 1831. Hän toimi kartoittajana Mississippi-, Missouri- sekä Des Moines -joilla ja 1842–1846 osallistui Oregonin reittien kartoittamiseen Kit Carsonin kanssa. Hän teki useita tutkimusmatkoja, ja Kalifornian retkellään teloitutti kolme meksikolaismiestä kostoksi yhdysvaltalaisten surmista alueella, sekä kostoksi modoc-intiaanien tekemästä surmasta hyökkäsi 10. toukokuuta 1846 klamath- intiaanien kylään, jolloin se tuhottiin lähes kokonaan ja naiset ja lapset joukkomurhattiin. Hän otti osaa Meksikon sotaan everstiluutnanttina, kunnes hänet 1847 vietiin Washington, DC:hen kapinasta syytettynä. Presidentti James Knox Polk armahti hänet kuitenkin pian sodan jälkeen. Vuosina 1850–1851 hän palveli republikaanisenaattorina, ja 1856 oli presidenttiehdokkaana, mutta hävisi James Buchananille. Hän otti sisällissotaan osaa kenraalimajurina. Hän komensi unionin läntisiä joukkoja touko-marraskuussa 1861. Hän lähetti kenraali Nathaniel Lyonin valtaamaan Missouria unionille, ja pystytti sinne väliaikaisen unionin hallinnon. Sen jälkeen kun Lyon oli kaatunut Wilson’s Creekin taistelussa, hän julisti osavaltioon sotatilan. Lincoln pyysi häntä luopumaan sotatilasta, peläten sen edesauttavan Missourin ja toisten osavaltioiden luisumista konfederaation käsiin. Hän ei suostunut, vaan lähetti vaimonsa välittäjäksi asiassa. Lincoln reagoi vapauttamalla hänet komennosta 2. marraskuuta 1861. Aikaisin kesäkuussa 1862 hän jahtasi Stonewall Jacksonia useita päiviä, ja kohtasi tämän lopulta Cross Keysin taistelussa 8. kesäkuuta, mutta Jackson onnistui pakenemaan. Kun unionin Virginian armeijaa luotiin, hänen piti joukkoineen alistua John Popen komentoon, mutta hän ei suostunut vaan matkusti New Yorkiin, missä oli koko sodan ajan turhaan odottamassa komennusta. Vuonna 1864 hän oli taas republikaanien presidenttiehdokkaana ja työskenteli sodan jälkeen rautateillä. Hän kuoli New York Cityssä hotellissa unohdettuna miehenä ja on haudattu Rocklandin hautausmaalle Sparkilliin New Yorkiin. Luokka:Yhdysvaltalaiset kenraalit Luokka:Yhdysvaltain sisällissodan pohjoisvaltioiden kenraalit Luokka:Yhdysvaltalaiset orjuuden vastustajat Luokka:Vuonna 1813 syntyneet Luokka:Vuonna 1890 kuolleet Luokka:Yhdysvaltalaiset tutkimusmatkailijat
Salama (vuoristorata)

pienoiskuva|Salama kuvattuna Rinkelistä. Salama on vuoristorata Linnanmäen huvipuistossa, Helsingissä. Se avattiin 25. huhtikuuta 2008 eli kauden 2008 avajaispäivänä. Radan pituus on 420 metriä ja korkein kohta noin 17 metriä. Laitteen kapasiteetti on noin 800 ihmistä tunnissa ja maksiminopeus 60 kilometriä tunnissa. Laitteen on valmistanut saksalainen Maurer Schöne. Radan erikoisuutena ovat pyörivät vaunut. Yhteen vaunuun mahtuu neljä matkustajaa, ja yhteensä vaunuja on kuusi. Rata rakennettiin kokonaan Hurjakuru-vesiradan päälle, minkä vuoksi radan suunnittelu ja pystytys olivat vaativia operaatioita. Pystytystä varten koko Hurjakurun ratakouru jouduttiin täyttämään hiekalla, jotta työkoneet saattoivat kulkea ympäri työmaata. Salama maksoi Linnanmäelle 4,7 miljoonaa euroa. Salaman nimi on Kalevalasta. Sitä korostamaan on radan viereen rakennettu tulta ja vettä syöksevä tolppa, ”Sampo”. == Lähteet == * Salama Roller Coaster DataBasessa * Salama Linnanmäen sivustolla === Viitteet === == Aiheesta muualla == Luokka:Vuoristoradat Luokka:Linnanmäki
Victor Cook

Victor Cook on yhdysvaltalainen animaattori ja ohjaaja, joka on työskennellyt enimmäkseen Disneyn tuottamien animaatioiden parissa. Tämän myötä hän on ollut kolme kertaa Daytime Emmyn -ehdokkaana. Uransa alkuvaiheessa Cook teki storyboardeja muun muassa Simpsoneihin ja elokuvaan Jafarin paluu. ==Biografia== Cook kävi nuorena eri kouluissa Texasissa, Floridassa ja Kaliforniassa, sekä Okinawassa. Matkustelun myötä hän kiinnostui sekä yhdysvaltalaisista että japanilaisista animaatioista. Cook innostui myös keräilemaan Marvel Comicsin ja DC Comicsin sarjakuvia, sekä mangaa. Huolimatta siitä, että hän varttui sarjakuvien ja animaatioiden fanina, Cook keskittyi enemmän piirtämään lyhyitä sarjakuvia ja poliittisia piirroksia Cal State Long Beach koulun sanomalehteen. Myöhemmin hänen collegen taideopettaja laittoi Cookin ottamaan yhteyttä erääseen koulun entiseen oppilaan, joka valmistumisensa jälkeen siirtyi työskentelemään animaation pariin. Tapamaaninen herätti Cookin innostuksen uudelleen animaatiota kohtaan. Hän soitti Filmationille kysyäkseen olisiko heillä vapaita työpaikkoja, jonka myötä yhtiö otti Cookin koeajalle työskentelemään BraveStarrin pariin. Myöhemmin hän alkoi tehdä storyboardeja Disneyn animaatiosarjoihin, kuten Buzz Lightyear of Star Command ja Disneyn Tarzanin legenda, sekä toimi tuottajana ja ohjaajana Lilo & Stitchissä. Vuonna 2006 Cook lähti Disneyltä ohjatakseen animaatioelokuvan Hellboy Animated: Blood and Iron. Tällä hetkellä hän työskentelee uuden Hämmästyttävä Hämähäkkimies -animaatiosarjan parissa. ==Filmografia== ===Elokuvat=== * Bravestarr: The Legend (1988) * Back to Neverland (1990) * Jafarin paluu (1994) * Aladdin ja varkaiden kuningas (1995) * Tarzan & Jane (2002) * 21 grammaa (2003) * Atlantis 2: Milon paluu (2003) * Hellboy Animated: Blood and Iron (2007) * Mickey's Great Clubhouse Hunt (2007) ===Televisiosarjat=== * Smurffit (1989) * Simpsonit (1990) * Varjoankka (1991) * 101 dalmatialaista (1997–1998) * Buzz Lightyear of Star Command (2000) * Disneyn Tarzanin legenda (2001–2003) * Lilo & Stitch (2003–2006) * Jake Long – amerikkalainen lohikäärme (2005–2007) * Hämmästyttävä Hämähäkkimies (2008) * Scooby-Doo! Mystery Incorporated (2010) ==Aiheesta muualla== * * TV.com Luokka:Yhdysvaltalaiset animaattorit Luokka:Animaatio-ohjaajat Luokka:Syntymävuosi puuttuu Luokka:Elävät henkilöt
Limberg bei Wies

Limberg bei Wies oli kunta Deutschlandsbergin piirikunnassa, Steiermarkissa, Itävallassa. Vuonna 2014 kunnassa asui 950 asukasta. Limberg bei Wies liitettiin Wiesin kuntaan vuonna 2015. == Lähteet == Luokka:Itävallan entiset kunnat Luokka:Steiermarkin kunnat
Lake Monowai

Lake Monowai on järvi Fiorlandin kansallispuiston pohjoisosassa Uuden- Seelannin Eteläsaarella, noin 120 kilometriä Invercargillin kaupungista koilliseen. Lake Monowain pinta-ala on noin 30 neliökilometriä. Sen laskujoki on Monowai River, joka yhtyy Waiau Riveriin. Monowai Riverin ja Waiau Riverin yhtymäkohdassa sijaitsee vuonna 1925 avattu vesivoimalaitos. Järven pintaa nostettiin noin kahdella metrillä voimalaitoksen tehon kasvattamiseksi. Nousun seurauksena veden alle jäi puita, joiden kannot ovat edelleen nähtävissä. ==Lähteet== == Aiheesta muualla == Luokka:Uuden-Seelannin järvet
Booker T. Jones

Booker T. Jones (s. 12. marraskuuta 1944 Memphis, Tennessee, Yhdysvallat) on yhdysvaltalainen multi-instrumentalisti, säveltäjä ja tuottaja. Hän oli rhythm and blues -yhtyeen Booker T. & the M.G.’sin keulakuva ja Stax Records -levy- yhtiön tuottaja. Jo varhain Jones osasi soittaa muun muassa oboeta, saksofonia ja pianoa. 16-vuotiaana vuonna 1962 hän sävelsi kappaleen ”Green Onions”. Vuonna 1992 Jones liitettiin Rock and Roll Hall of Fameen. 11. helmikuuta 2007 hän sai Grammy-palkinnon elämäntyöstään. Booker T. Jones vieraili Suomessa kesällä 2009 Pori Jazzissa. ==Lähteet== == Aiheesta muualla == *Booker T. Jonesin kotisivut Luokka:Vuonna 1944 syntyneet Luokka:Yhdysvaltalaiset bluesmuusikot Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Yhdysvaltalaiset rhythm and blues -muusikot Luokka:Yhdysvaltalaiset rockmuusikot Luokka:Yhdysvaltalaiset soulmuusikot Luokka:Elävät henkilöt
I Walk Among You

__NOTOC__ I Walk Among You on Iced Earthin julkaisema EP. Se esittelee yhtyeeseen palanneen laulajan Matt Barlow’n ja sisältää yhden uuden kappaleen seuraavalta The Crucible of Man albumilta, sekä kolme miksattua (joissa Barlow laulaa) edelliseltä Framing Armageddon -albumilta. == Kappaleet == # # # == Kokoonpano == * Jon Schaffer – kitarat, basso, taustalaulu * Matt Barlow – laulu * Troy Seele – kitara * Brent Smedley – rummut * Freddie Vidales – basso * Dennis Hayes – basso kappaleessa "The Clouding" == Arvostelut == * Imperiumi: 8/10Iced Earth - I Walk Among You Viitattu 12.1.2023. * Metal.de: 4/10Metal.de: Review * Metal Hammer: 2/7Metal Hammer: Review == Lähteet == == Aiheesta muualla == * I Walk Among You discogs.com -sivustolla * Luokka:Vuoden 2008 EP:t Luokka:Iced Earthin albumit
Black Mark

Black Mark on ruotsalainen indie-levy-yhtiö. Levy-yhtö keskittyy lähinnä extreme metalin julkaisuun. Sen perusti taiteilijanimeä Quorthon käyttänyt Thomas "Ace" Forsberg julkaistessaan yhtyeensä Bathoryn ensimmäisen albumin. Quorthonin kuoltua levy-yhtiö julkaisi tribuuttikokoelman In Memory of Quorthon, jossa oli mukana myös Quorthonin kanssa yhteistyötä tehnyt Jennie Tebler. Nykyään sen omistaa Börje "Boss" Forsberg ja se toimii Eksjöstä käsin. Merkittävimpiä Black Markille levyttäneitä yhtyeitä ovat Edge of Sanity, Morgana Lefay, Nightingale, Cemetary, Felshrawl ja 8 Foot Sativa. == Aiheesta muualla == * Viralliset kotisivut Luokka:Ruotsalaiset levy-yhtiöt Luokka:Black metal -levy-yhtiöt Luokka:Death metal -levy-yhtiöt Luokka:Thrash metal -levy- yhtiöt
Armoton ase (vuoden 1994 elokuva)

Armoton ase (tai Soturit, Warriors) on vuonna 1994 ensi-iltansa saanut kanadalainen toimintaelokuva, jonka ohjasi Shimon Dotan ja käsikirjoittivat Alex Epstein, sekä Benjamin Gold. Pääosassa esiintyivät Gary Busey ja Michael Paré. ==Näyttelijät== ==Arvioita== Video-oppaassa vuodelta 1994 Bello Romano kutsui elokuvaa rutiinimaiseksi action-rutistukseksi ja antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1994 kanadalaiset elokuvat Luokka:Toimintaelokuvat Luokka:Draamaelokuvat Luokka:Independent-elokuvat
For Death and Glory

For Death and Glory on alankomaalaisen Thronar-yhtyeen debyyttialbumi. ==Kappaleet== # To Kill and Be King # Gift from the Gods # The Hunt for Vengeance # Crimnor Valora # Dainar's Last Rites # For Death & Glory # Screams of Thunder # Where Sword, Axe and Bow Strike Together # The Butcher's Bill ==Kokoonpano== * Reamon Bloem – laulu * Otto van Beusekom – kitara, laulu * Kevin Olinga – kitara * Bouke Braun – basso * Nathalia Hoogkamer – kosketinsoitin * Jarno Olinga – rummut ==Lähteet== * http://www.metalstorm.ee/bands/album.php?album_id=6623 * http://www.metalcoven.com/review_thronar_fordeath.html * http://www.thronar.com/biography.php * http://www.metal- archives.com/release.php?id=76884 == Aiheesta muualla == * * Luokka:Vuoden 2005 esikoisalbumit Luokka:Alankomaalaiset metallialbumit
Tappavat sankarit

Tappavat sankarit () on vuonna 1993 ensi-iltansa saanut yhdysvaltalainen toimintaelokuva, jonka ohjasi Menahem Golan ja käsikirjoittivat Damian Lee ja Gregory Lee. Pääosassa esiintyivät Michael Paré ja Jan-Michael Vincent. == Juoni == Entinen merivoimien sotilas Brad Cartowski on loukkaantunut Ateenaan lentokenttään kohdistuneessa terroristi iskussa. Samassa kaaoksessa hänen vaimonsa kidnapataan, joka lennätetään kaapatulla lentokoneella Pohjois- Afrikkaan. Cartowski lähtee terroristien perään saaden apuunsa toisen entisen merivoimien sotilaan Cody Grantin. Cartowski saa pian selville terroristien piilopaikan, mutta joutuu itse kaapatuksi. Hän joutuu kidutuksen kohteeksi, mutta onnistuu pakenemaan ja palaa takaisin lisä vahvistuksilla pelastaakseen vaimonsa, sekä saadakseen kostonsa terroristiryhmän johtajalle Jose Maria Carlosille. == Näyttelijät == Luokka:Vuoden 1993 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset draamaelokuvat Luokka:Menahem Golanin ohjaamat elokuvat
Nylandia Rock

Nylandia Rock oli ruotsinkielisen nuorisojärjestön Nylands Svenska Ungdomsförbundin järjestämä rock-tapahtuma. NSU piti tärkeänä edistää nuorisotyötä omalla tahollaan joten yhdistys ryhtyi 1980-luvulla promotoimaan rockmusiikkia. Toiminnalle haettiin mallia pohjanmaalta, jossa Svenska Österbottens Ungdomsförbund jo järjesti rockfestivaalia Moikipäässä. Ensimmäinen Nylandia Rock pidettiin vuonna 1982 Finlandia-talossa. Paikalla oli suomenruotsalaisia yhtyeitä Uudeltamaalta, Turun seudulta ja Pohjanmaalta. Nylandia Rock jatkui vuodesta 1984 vuosittaisena tapahtumana vuoteen 1989 asti. Tapahtuma järjestettiin vielä vuonna 1984 suurempana tapahtumana vanhassa messuhallissa (nyk. Töölön kisahalli), ja sen jälkeen se kiersi pienempänä tapahtumana vuosittain eri puolilla Uuttamaata. Festivaalin pienentäminen mahdollisti konserttien järjestämisen maakunnissa. Vuonna 1991 festivaalin luonne ja nimi muuttui Raseborg-Rock-tapahtumaksi. Se pidettiin Raaseporin linnan kesäteatterin näyttämöllä, ja festivaaleille kutsuttiin esiintyjiä myös Ruotsista. Seuraava suurempi tapahtuma oli vuonna 1993 Tammisaaressa järjestetty Ramsrock. Tapahtumassa oli yleisöä 1 300 henkilöä. NSU järjesti Porvoossa seuraavana vuonna myös rock-tapahtuma Kokonrockin. Festivaalin yleisökadon ja musiikkifestivaalien kovan kilpailun vuoksi NSU päätti lopettaa rockfestivaalien järjestämisen vuoteen 1994. Vuonna 2002 NSU päätti silti yrittää vielä uudelleen, tällä kertaa pienepimuotoisesti sekä ilman kaupallisia päämääriä, järjestämällä NSU-rock -nimisen tapahtuman. NSU rock järjestettiin samanaikaisesti Loviisassa ja Tammisaaressa ja siihen osallistui muutamia paikallisia nuoriso-orkestereita. Vuonna 2003 NSU julkaisi levyn "Den Finlandssvenska Samlingsskivan", jossa esiintyi 13 eri nuoriso- orkesteria vuosien varrelta. NSU:n rocktapahtumissa on vuosien varrella esiintynyt monia enemmän ja vähemmän tunnettuja suomenruotsalaisia rock- sekä muita orkestereita. Muutamia festivaaleilla esiintyneistä orkestereista ovat esimerkiksi: Major Minor, 2 Fun, Happy End, Gycklarnas Afton, Viktor Hurmio, New Bandits, Nakhit Silmillah, Good Evening Manchester, Gigi Sannholm ja Trio kanal. Festivaalien kävijämäärää lisäämään tuotettiin myös muutamia Ruotsista tuotettuja "vetonauloja", kuten Niklas Strömstedt, Ankie Bagger ja Staffan Hellstrand orkestereineen. == Lähteet == *http://www.nsu.fi/historik/ *http://cliparchives.angelfire.com/index.html Luokka:Entiset rockfestivaalit Suomessa
First Strike Still Deadly

First Strike Still Deadly on thrash metal -yhtye Testamentin vuonna 2001 julkaistu albumi. Albumin kappaleet ovat uudelleen nauhoitettuja versioita albumien The Legacy ja The New Order kappaleista. Tämän lisäksi mukana on uusintaversio yhtyeen demoaikojen kappaleesta "Reign of Terror". ==Kappaleet== # First Strike Is Deadly # Into the Pit # Trial by Fire # Disciples of the Watch # The Preacher # Burnt Offerings # Over the Wall # The New Order # The Haunting # Alone in the Dark # Reign of Terror ==Kokoonpano== *Chuck Billy – laulu (kappaleissa 1-9) *Steve Souza – laulu (kappaleissa 10 ja 11) *Alex Skolnick – kitara *Eric Peterson – kitara *Steve DiGiorgio – basso *John Tempesta – rummut == Aiheesta muualla == * * Luokka:Vuoden 2001 albumit Luokka:Testamentin albumit
Hohner

Hohner Musikinstrumente GmbH & Co. KG on saksalainen soitinvalmistaja, jonka pääkonttori sijaitsee Trossingenissa. Yhtiö on erityisen tunnettu huuliharppujen ja harmonikkojen valmistajana; se tuottaa noin miljoona huuliharppua vuodessa. Lisäksi yhtiö tekee tai on tehnyt nokkahuiluja, melodikoja, kitaroita ja bassokitaroita sekä kazooita. Hohner on perustettu vuonna 1857. Sen huuliharput tehdään edelleen käsityönä Saksassa. Yhtiö teettää monien muiden soitinvalmistajien tavoin edullisempia soittimiaan Kauko-Idässä.Yrityksen kotisivu 1980-luvun puolestavälistä 2000-luvun alkuun Hohnerilla ja suomalaisella Hellas-Pianolla oli yhteisyritys Hohner-Hellas Oy, joka valmisti Hohner-merkkisiä pianoja Hyvinkäällä. == Lähteet == Luokka:Saksalaiset soitinvalmistajat Luokka:Harmonikka Luokka:Pianonvalmistajat